(1662) Aenghesien oock hun eer ontserffelijck is ende noyt en can vergaen .De dry rasende Furien Tisiphone , Phano en Alecto , die ghelogheert zijn by den stinckenden Stix als sijnde ghelijck een Achter - camer des herten , en sullen vanden magheren ende hert - knaghenden schralen Nijt soo seer niet opghestockt connen worden om inden poel der verghetentheyt de Faem der Constenaers te dolven , die Beulen moghen ghenoempt worden der quader ghedachten , en die veel listen en bedroch inde Const - haetende menschen uyt wercken , daer veele menschen mede beseten zijn , want Tisis is te segghen naer de Grixe - tael Wraeck , Phanos moort , Megera benijden , dat is benijden de Const , vermoorden den Loff ende wraeck te nemen over die door hun Pictura al te seer by hoochmoghende Personagien , Coninghen en Princen , verheven ende opghetoghen worden , ghelijck al dickwils gheschiet , hopende dat al de ghene die den inhouden mijns schrijven sullen lesen vande voorsz .haetelijcke ende vervloeckte ghebreken sullen vervrempt sijn ende met my oock helpen prijsen de edel Const die Philippus Wouwerman Schilder van Haerlem daeghelijckx voor den dach Philippus Wouwerman .